PMIndiaData/PMIndiaSum huggingface dataset:
প্রধানমন্ত্রীর চেন্নাই সফর

প্রধানমন্ত্রী শ্রী নরেন্দ্র মোদী মাদ্রাজ আইআইটি’র ৫৬তম সমাবর্তন অনুষ্ঠানে যোগ দিতে চেন্নাই পৌঁছেছেন। তিনি চেন্নাই আন্তর্জাতিক বিমানবন্দরে সাংবাদিকদের উদ্দেশে ভাষণ দেন। এই উপলক্ষে প্রধানমন্ত্রী বলেন, ২০১৯ – এর সাধারণ নির্বাচনের পর এটা আমার প্রথম চেন্নাই সফর। আমি আইআইটি মাদ্রাজের হীরক জয়ন্তী বর্ষ উদযাপন অনুষ্ঠানে যোগ দিতে এখানে এসেছি। আমি অত্যন্ত কৃতজ্ঞ আপনাদের সকলের কাছে যে, আপনারা বিপুল সংখ্যায় আমাকে স্বাগত জানাতে এসেছেন। সম্প্রতি আমেরিকা সফরের সময় ভারতীয় সম্প্রদায়ের মানুষের সঙ্গে তামিলে কথা বলার সময় আমাকে জানানো হয়েছিল যে, তামিল বিশ্বের সবচেয়ে পুরনো ভাষা এবং এই তথ্য মার্কিন যুক্তরাষ্ট্রে অধিকাংশ সংবাদ মাধ্যমেই ব্যাপকভাবে প্রচারিত হয়েছে। তিনি বলেন, মার্কিন যুক্তরাষ্ট্র সফরের সময় আমি উপলব্ধি করি যে, সমগ্র বিশ্ব অনেক প্রত্যাশা নিয়ে ভারতের দিকে তাকিয়ে রয়েছে, এমনকি, এই প্রত্যাশা দিন দিন বাড়ছে। ভারতকে এক শ্রেষ্ঠ দেশে পরিণত করাই নয়, বিশ্বের মানুষের প্রত্যাশা পূরণ করাও আমাদের কর্তব্য। শ্রী মোদী আরও বলেন, একা কেন্দ্রীয় সরকার নয়, ১৩০ কোটি ভারতীয়কেই শ্রেষ্ঠ দেশ গঠনের কাজে এগিয়ে আসতে হবে। দেশের প্রতিটি প্রান্ত ও জায়গার মানুষের সম্মিলিত প্রয়াসেই এটা সম্ভব। এই কাজে ধনী বা দরিদ্র, শহর বা গ্রাম, নবীন ও বয়স্ক কোনও ক্ষেত্রেই ফারাক নেই। জনগণের অংশগ্রহণের মাধ্যমে আমরা অনেক সাফল্য পেয়েছি। একইভাবে, একবার ব্যবহারযোগ্য প্লাস্টিক বর্জনে সকলকে এগিয়ে আসতে হবে। কিছু মানুষ ভুলবশত একথা বলছেন যে, ভারত থেকে প্লাস্টিক দূর করার উদ্যোগ নিয়েছি – একথা ঠিক নয়। আমি এরকম কিছু বলিনি। আমি বলেছি, একবার ব্যবহারযোগ্য প্লাস্টিক থেকে দেশকে মুক্ত করার কথা। একবার ব্যবহারযোগ্য প্লাস্টিক জঞ্জাল বিভিন্ন সমস্যার সৃষ্টি করে। মহাত্মা গান্ধীর সার্ধশত জন্ম জয়ন্তী উদযাপন উপলক্ষে আগামী দোসরা অক্টোবর আমরা এক পদযাত্রায় অংশ নেব এবং গান্ধীরজীর আদর্শগুলিকে প্রচার করবো। শ্রী মোদী বলেন, ‘আমি আরও একবার বিপুল সংখ্যায় আমাকে স্বাগত জানানোর জন্য আপনাদের ধন্যবাদ জানাই’। প্রধানমন্ত্রী আইআইটি মাদ্রাজে সিঙ্গাপুর – ইন্ডিয়া হ্যাকাথন ২০১৯ – এ ভাষণ দেবেন এবং এই উপলক্ষে স্টার্ট আপগুলি ঘুরে দেখবেন। তিনি আইআইটি মাদ্রাজের দিক্ষান্ত অনুষ্ঠানেও ভাষণ দেবেন। …
দেশবাসীকে সামাজিক মাধ্যমে তাঁদের ডিপি তিরঙ্গায় পরিবর্তন করতে প্রধানমন্ত্রীর আহ্বান

নয়াদিল্লি, ২ আগস্ট, ২০২২ হর ঘর তিরঙ্গা উদযাপনকে এক যৌথ আন্দোলন হিসেবে সূচিত করতে দেশবাসীকে সামাজিক মাধ্যমে তাঁদের ডিপি তিরঙ্গায় পরিবর্তন করার আহ্বান জানিয়েছেন প্রধানমন্ত্রী শ্রী নরেন্দ্র মোদী। এক ট্যুইট বার্তায় প্রধানমন্ত্রী বলেছেন ; “আজ এক বিশেষ ২রা আগস্ট! আমরা যখন আজাদি কা অমৃত মহোৎসব পালন করছি, তিরঙ্গা উদযাপনকে এক যৌথ আন্দোলনের রূপ দিতে সমগ্র জাতি #হরঘরতিরঙ্গা-র লক্ষ্য নিয়েছে।”
ইন্সট্রুমেন্টেশন লিমিটেডের কোটা ইউনিট বন্ধ করে দেওয়া এবং পালাক্কড়ইউনিটটিকে কেরল সরকারের কাছে হস্তান্তরের প্রস্তাবে অনুমোদন কেন্দ্রীয় মন্ত্রিসভার

ইন্সট্রুমেন্টেশনলিমিটেডের কোটা ইউনিট বন্ধ করে দেওয়া এবং সংস্থার পালাক্কড় ইউনিটটি কেরল সরকারকেহস্তান্তর করার সিদ্ধান্ত নিল কেন্দ্রীয় মন্ত্রিসভা। বুধবার এখানে প্রধানমন্ত্রীশ্রী নরেন্দ্র মোদীর নেতৃত্বে অনুষ্ঠিত হয় মন্ত্রিসভার বৈঠকটি। একই সঙ্গেইন্সট্রুমেন্টেশন লিমিটেডের কোটা ইউনিটের কর্মীদের জন্য আকর্ষণীয় স্বেচ্ছাবসরপ্রকল্পের প্রস্তাবটিকেও মেনে নিয়েছে কেন্দ্রীয় মন্ত্রিসভা। ২০০৭-এর বেতনক্রমঅনুযায়ী কর্মীদের বকেয়া বেতন সহ অন্যান্য প্রাপ্য মিটিয়ে দেওয়া হবে। এর জন্যপ্রয়োজন হবে আনুমানিক ৪৩৮ কোটি টাকার।
ভারতে খেলনা তৈরীতে উৎসাহ দেবার জন্য প্রধানমন্ত্রীর বৈঠক

প্রধানমন্ত্রী শ্রী নরেন্দ্র মোদী ভারতীয় খেলনার আন্তর্জাতিক বাজারে জায়গা করে নেওয়া এবং কিভাবে এর উৎপাদন বাড়ানো যায়, সে বিষয়ে আলোচনা করার জন্য আজ প্রবীণ মন্ত্রী এবং আধিকারিকদের সঙ্গে একটি বৈঠক করেছেন। প্রধানমন্ত্রী বলেছেন, ভারতে অনেক খেলনা তৈরির ক্লাস্টার আছে এবং হাজার হাজার কারিগর দেশীয় খেলনা উৎপাদনের মাধ্যমে সেগুলির সঙ্গে শুধুমাত্র সাংস্কৃতিক মেলবন্ধনই রচনা করেন না, একই সঙ্গে শৈশবে জীবনশৈলী ও মনস্তাত্বিক বিকাশেও সাহায্য করেন। ভারতীয় খেলনার বাজারের যথেষ্ট সম্ভাবনা রয়েছে এবং আত্মনির্ভর ভারত অভিযানের ‘ভ্যোকাল ফর ল্যোকাল’-কে উৎসাহিত করতে এই শিল্পের সংস্কারমূলক পরিবর্তন আনা সম্ভব হবে। প্রধানমন্ত্রী বলেছেন, আন্তর্জাতিক মানে পৌঁছানোর জন্য প্রযুক্তি এবং উদ্ভাবনের দিকে বিশেষ নজর দিতে হবে, যাতে এগুলির সাহায্যে উন্নত মানের খেলনা তৈরি করা যায়। শিশু মনের বৌদ্ধিক ও জ্ঞান বিকাশে খেলনার প্রভাব, কিভাবে দেশের ভবিষ্যৎ প্রজন্মকে এর সাহায্যে গড়ে তুলে সমাজে পরিবর্তন আনা যায়, বৈঠকে তা নিয়েও আলোচনা হয়েছে। শিশুমনের গঠনের গুরুত্বের দিক উল্লেখ করে প্রধানমন্ত্রী বলেছেন, শিশুদের সার্বিক বিকাশের জন্য সব অঙ্গনওয়াড়ি কেন্দ্র ও স্কুলগুলিতে শিক্ষাদানের উপাদান হিসেবে ভারতীয় সংস্কৃতি ও দর্শনের সঙ্গে সাযুজ্য রয়েছে এধরণের খেলনা ব্যবহার করতে হবে। জাতীয় লক্ষ্য অর্জনে গর্ববোধের সঞ্চার হয় , এরকম খেলনা তৈরির বিষয়ে তরুণ প্রজন্মকে তিনি ভাবনা চিন্তা করতে আহ্বান জানিয়েছেন। প্রধানমন্ত্রী মনে করেন, ‘এক ভারত শ্রেষ্ঠ ভারত’ ভাবনাকে কাজে লাগিয়ে খেলনা তৈরি করা যেতে পারে। এই খেলনাগুলি ভারতীয় মূল্যবোধকে প্রতিফলিত করবে এবং পরিবেশ বান্ধব সংস্কৃতির সঙ্গে যোগসুত্র গড়ে তুলবে। যে সব অঞ্চল হস্তশিল্পের মাধ্যমে তৈরি খেলনার জন্য বিখ্যাত সেখানে ভারতের সংস্কৃতিকে তুলে ধরবার জন্য পর্যটন শিল্পকে তিনি উৎসাহিত করার পরামর্শ দেন। খেলনা সংক্রান্ত প্রযুক্তি এবং নকশার উদ্ভাবন, ভারতীয় দর্শন ও মূল্যবোধের প্রতিফলন ঘটে এরকম অনলাইন গেম তৈরির জন্য হ্যাকাথন আয়োজন করার উপর গুরুত্ব দিয়েছেন প্রধানমন্ত্রী। ডিজিট্যাল গেমের বাজার দ্রুত বৃদ্ধির বিষয়ে গুরুত্ব দিয়ে প্রধানমন্ত্রী বলেছেন, দেশের এই বিপুল সম্ভাবনার কথা বিবেচনা করতে হবে। ভারতীয় সংস্কৃতি ও লোকগাথার উপর ভিত্তি করে ডিজিট্যাল গেম তৈরির মাধ্যমে এই সম্ভাবনাকে কাজে লাগানো যেতে পারে।
পুলওয়ামায় নিহত শহীদদের প্রতি প্রধানমন্ত্রীর শ্রদ্ধাজ্ঞাপন

পুলওয়ামায় গত বছরের নৃশংস আক্রমণে যে সাহসী জওয়ানরা শহীদ হয়েছিলেন, প্রধানমন্ত্রী শ্রী নরেন্দ্র মোদী তাঁদের শ্রদ্ধা নিয়েছেন। এক ট্যুইট বার্তায় তিনি বলেন, এই শহীদরা “ছিলেন ব্যতিক্রমী যাঁরা আমাদের দেশকে রক্ষার করার জন্য তাঁদের জীবন উৎসর্গ করেছেন। ভারত তাঁদের আত্মত্যাগ কোনদিন ভুলবে না।” /
৫০০ ও ১০০০ টাকার নোটে লেনদেনের বৈধতা বাতিল প্রসঙ্গেনাগরিকদের মতামত ও চিন্তাভাবনার শরিক হতে আগ্রহী প্রধানমন্ত্রী শ্রী নরেন্দ্র মোদী

৫০০ ও ১০০০টাকার নোট বাতিলের সিদ্ধান্ত সম্পর্কে জনসাধারণের কাছ থেকে মতামত জানতে চেয়েছেনপ্রধানমন্ত্রী শ্রী নরেন্দ্র মোদী। প্রধানমন্ত্রীরনরেন্দ্র মোদী অ্যাপ-এ গিয়ে এক সমীক্ষায় প্রশ্নোত্তরের মাধ্যমে নাগরিকরা তাঁদেরমতামত পেশ করতে পারেন। ঐ অ্যাপ-এ ১০টি প্রশ্ন রয়েছে, যার উত্তর দিতে হবে নাগরিকদের।আজ এক ট্যুইট বার্তায় সাধারণ মানুষকে এই সিদ্ধান্ত সম্পর্কে সরাসরি তাঁদের মতামতজানাতে অনুরোধ করেছেন প্রধানমন্ত্রী। ঐ সমীক্ষায় যে১০টি প্রশ্নের উত্তর আহ্বান করা হয়েছে, সেগুলি হল :- 1. আপনারা কি মনে করেন যে, ভারতে কালো টাকার অস্তিত্ব রয়েছে? (ক) হ্যাঁ (খ) না 2. আপনারা কি মনে করেন যে, যে দুর্নীতি ও কালো টাকারবিরুদ্ধে অভিযান চালিয়ে তা সম্পূর্ণ দূর করা উচিৎ? (ক) হ্যাঁ (খ) না 3. কালো টাকার বিরুদ্ধে সরকারি এই অভিযান সম্পর্কেসার্বিকভাবে আপনাদের মতামত কি? 4. দুর্নীতির বিরুদ্ধে মোদী সরকারের এ পর্যন্ত প্রচেষ্টা ওপদক্ষেপ সম্পর্কে আপনাদের কি মনে হয়? ১ থেকে ৫ হল দারুণকাজ, খুবই ভালো কাজ, ভালো, সঠিক, অপ্রয়োজনীয় 5. পুরনো ৫০০ ও ১০০০ টাকার নোটের লেনদেন নিষিদ্ধ করার জন্যমোদী সরকার যে পদক্ষেপ নিয়েছে, সে সম্পর্কে আপনাদের মতামত কি? (ক) সঠিকলক্ষ্যে সঠিক অভিযান, (খ) ভালো পদক্ষেপ (গ) বিশেষ কিছু ফল পাওয়া যাবে না 6. আপনারা কি মনে করেন যে, নোট বাতিলের এই সিদ্ধান্ত কালোটাকা, দুর্নীতি ও সন্ত্রাস দমনে সাহায্য করবে? (ক) হ্যাঁ, এরফল পাওয়া যাবে সঙ্গে সঙ্গেই (খ) এর ফল হবে মাঝারি থেকে দীর্ঘমেয়াদি (গ) কোনও লাভ নেই (ঘ) জানি না 7. উচ্চতর মূল্যের নোট বাতিলের ঘোষণায় উচ্চ শিক্ষা, আবাসন,স্বাস্থ্য পরিচর্যা ইত্যাদি সাধারণ মানুষের নাগালের মধ্যে এসে যাবে? (ক) সম্পূর্ণএকমত (খ) আংশিক সত্য (গ) বলতে পারছি না 8. দুর্নীতি, কালো টাকা, জাল নোট ও সন্ত্রাসের বিরুদ্ধেআমাদের এই অভিযানে আপনাদের অসুবিধা ভোগ করতে হচ্ছে বলে আপনারা কি কিছু মনে করছেন? (ক) একদম না (খ) তা একটু করছি, কিন্তু এর দরকার ছিল (গ) হ্যাঁ, মনে করছি 9. আপনারা কি বিশ্বাস করেন যে, কালো টাকা, দুর্নীতি ওসন্ত্রাসের সমর্থনে দুর্নীতি বিরোধী অভিযান চালানো হচ্ছে? (ক) হ্যাঁ (খ) না 10. প্রধানমন্ত্রীনরেন্দ্র মোদীর সঙ্গে বিনিময়ের জন্য আপনাদের কি কোনও চিন্তাভাবনা, পরামর্শ বাদৃষ্টিভঙ্গি রয়েছে? প্রতিনিধিত্বমূলকশাসন ব্যবস্থা সম্পর্কে প্রধানমন্ত্রীর চিন্তাভাবনার সঙ্গে সাজুয্য রেখেই দেশবাসীরকাছে প্রধান প্রধান নীতি ও তার রূপায়ণ সম্পর্কে মতামত আহ্বান করা হয়েছে। ৫০০ ও ১০০০টাকার নোটে লেনদেনের বৈধতা বাতিলের সিদ্ধান্ত সম্পর্কে প্রশ্নোত্তরের মাধ্যমেদেশের নাগরিকদের কাছ থেকে মতামত সংগ্রহের লক্ষ্যেই প্রধানমন্ত্রীর এই বিশেষ ট্যুইটবার্তা। সরকারি এই সিদ্ধান্তের বাস্তবায়ন কিভাবে আরও জোরদার করে তোলা যায়, সেসম্পর্কেও পরামর্শ ও মতামত জানতে চেয়েছেন তিনি।
গুজরাটে সড়ক দুর্ঘটনায় প্রাণহানির খবরে প্রধানমন্ত্রীর শোক প্রকাশ

ক্ষতিগ্রস্থদের এককালীন সাহায্য ঘোষণা প্রধানমন্ত্রী শ্রী নরেন্দ্র মোদী গুজরাটের আনন্দে সড়ক দুর্ঘটনায় প্রাণহানির খবরে শোক প্রকাশ করেছেন। তিনি ক্ষতিগ্রস্থদের এককালীন সাহায্যর কথা ঘোষণা করেছেন। প্রধানমন্ত্রীর দপ্তর থেকে এক ট্যুইট বার্তায় বলা হয়েছে, “গুজরাটের আনন্দে সড়ক দুর্ঘটনায় প্রাণহানির খবরে আমি শোকাহত। যারা এই দুর্ঘটনায় তাঁদের নিকটজনেদের হারালেন, তাঁদের সমবেদনা জানাই। নিহতদের নিকটাত্মীয়কে পিএমএনআরএফ থেকে এককালীন ২ লক্ষ টাকা অর্থ সাহায্য করা হবেঃ প্রধানমন্ত্রী @narendramodi”
বৈদ্যুতিন ও তথ্যপ্রযুক্তি মন্ত্রকের আওতায় বিআইএসএজি (এন) হিসেবে বিআইএসএজি-কে নিয়ে আসার প্রস্তাবে কেন্দ্রীয় মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে আজ গুজরাটের ভাস্করাচার্য ইনস্টিটিউট অফ স্পেস অ্যাপ্লিকেশন্স অ্যান্ড জিওইনফরমেটিক্স (বিআইএসএজি)-কে বৈদ্যুতিন ও তথ্যপ্রযুক্তি মন্ত্রকের আওতায় ভাস্করাচার্য ন্যাশনাল ইনস্টিটিউট অফ স্পেস অ্যাপ্লিকেশন্স অ্যান্ড জিওইনফরমেটিক্স (বিআইএসএজি (এন))-এ উন্নীত করার প্রস্তাব অনুমোদিত হয়েছে। বিআইএসএজি সংস্থাটির দক্ষতা এবং উদ্ভাবনী ক্ষমতাকে বজায় রাখার জন্য বর্তমানের দক্ষ কর্মীরা জাতীয় স্তরে সংস্থাটিতে প্রয়োজন অনুসারে যোগ দিতে পারেন। ফলে, এই সংস্থার গবেষণা, উন্নয়ন এবং প্রযুক্তিগত উন্নয়নের সুযোগ বৃদ্ধি পাবে। পাশাপাশি, নতুন পরিকল্পনা এবং সুপ্রশাসন নিশ্চিত করা যাবে। বর্তমানে গুজরাটের গান্ধীনগরে গুজরাট সরকারের বিজ্ঞান ও প্রযুক্তি দপ্তরের অধীনে বিআইএসএজি একটি নিবন্ধীকৃত সোসাইটি এবং ট্রাস্ট। গুজরাট সরকারের মুখ্য সচিব এর পরিচালন পর্ষদের শীর্ষ কর্মকর্তা। স্বচ্ছতা এবং কম খরচে সর্বাঙ্গীণ উন্নয়নের লক্ষ্যে যুগোপযোগী ব্যবস্থাপনার সুবিধার্থে এই সংস্থাটির পরিচালন নীতি গৃহীত হয়। যেহেতু এটি নতুন কোন সংস্থা নয়, তাই কেন্দ্রের স্বায়ত্তশাসিত বৈজ্ঞানিক সোসাইটির আওতায় এর মানোন্নয়ন ঘটানো হবে। কেন্দ্রীয় বৈদ্যুতিন ও তথ্যপ্রযুক্তি মন্ত্রকের সচিবের অধীনে একটি বিশেষজ্ঞ কমিটি ২০১৯-এর ২৮ জানুয়ারি এই সংস্থাটিকে জাতীয় স্তরে উন্নীত করার প্রস্তাব দেয়। /
দিল্লি মেট্রো করিডরকে নয়ডা সিটি সেন্টার থেকে নয়ডা’র ৬২ নম্বর সেক্টর পর্যন্ত বাড়ানোর সিদ্ধান্ত কেন্দ্রীয় মন্ত্রিসভায় অনুমোদিত

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে ১ হাজার ৯৬৭ কোটি টাকা ব্যয়ে দিল্লি মেট্রো করিডরকে নয়ডা সিটি সেন্টার থেকে নয়ডার ৬২ নম্বর সেক্টর পর্যন্ত ৬.৬৭৫ কিলোমিটার দীর্ঘ রেলপথকে বাড়ানোর সিদ্ধান্ত অনুমোদিত হয়েছে। ভারত সরকারের বিশেষ উদ্দেশ্যসাধক সংস্থা দিল্লি মেট্রো রেল নিগম লিমিটেড এবং দিল্লির জাতীয় রাজধানী অঞ্চলের সরকারের যৌথ উদ্যোগে এই প্রকল্পটি রূপায়িত হবে। এই প্রকল্পটি রূপায়িত হলে অনেক বেশি সংখ্যায় মানুষ দিল্লির এই উপগ্রহ নগরীতে যাতায়াত করতে পারবেন এবং এর ফলে দিল্লির ওপর জনচাপ কমবে। এর ফলে, ঐ অঞ্চলে আরও বেশি আবাসিক ও বাণিজ্যিক কমপ্লেক্স গড়ে উঠবে। মেট্রো রেল যোগাযোগ থাকার ফলে রাস্তায় যান চলাচলের চাপও কমবে। যাতায়াতের সময় কম লাগবে, ব্যয় কম হবে, কম জীবাশ্ম জ্বালানি ব্যবহৃত হবে এবং এতে পরিবেশ দূষণও কমবে। ইতিমধ্যেই এই প্রকল্পের স্থানে আনুমানিক ৮০০ ইঞ্জিনিয়ার ও অন্যান্য কর্মী কাজ শুরু করেছে এবং আরও ২০০-র কাছাকাছি কর্মী এই প্রকল্পের জন্য নিয়োগ করা হবে। ইতিমধ্যেই এই প্রকল্পের ৮১ শতাংশ মাটি ও নির্মাণ সংশ্লিষ্ট কাজ সম্পূর্ণ হয়েছে। নতুন এই রেলপথে ৬টি স্টেশন থাকবে এবং নয়ডায় রেল স্টেশন না থাকার অভাব পূরণ হবে। এর ফলে, নয়ডা অঞ্চলে আগামী বছরগুলিতে জনসংখ্যাও উল্লেখযোগ্যভাবে বৃদ্ধি পাবে।
ইজরায়েলের প্রধানমন্ত্রীর সঙ্গে প্রধানমন্ত্রী শ্রী নরেন্দ্র মোদীর টেলিফোনে কথোপকথন

প্রধানমন্ত্রী শ্রী নরেন্দ্র মোদী গত সন্ধ্যায় ইজরায়েলের প্রধানমন্ত্রী মিঃ বেঞ্জামিন নেতানিয়াহুর সঙ্গে টেলিফোনে কথা বলেন। উভয় নেতা দ্বিপাক্ষিক সম্পর্ক উন্নয়নের বিষয়টি পর্যালোচনা করেন। বিশ্ব জুড়ে কোভিড-১৯ মহামারির রূপ নেওয়ায় তাঁরা উদ্ভূত পরিস্থিতি নিয়েও মতবিনিময় করেন।
কালাশনিকভ অ্যাসল্ট রাইফেল উৎপাদনের জন্য রাশিয়া-ভারত যৌথ উদ্যোগের সূচনা অনুষ্ঠানে অংশগ্রহণকারী ও অতিথিদের উদ্দেশে রাশিয়ার রাষ্ট্রপতি ভ্লাদিমির পুতিনের বার্তা

প্রিয় বন্ধুরা! কালাশনিকভ অ্যাসল্ট রাইফেল উৎপাদনের জন্য রাশিয়া-ভারত উদ্যোগের সূচনা অনুষ্ঠানে আমি আপনাদের স্বাগত জানাই। রাশিয়া ও ভারতের মধ্যে বিশেষ ও সুবিধাসম্পন্ন কৌশলগত অংশীদারিত্বের গুরুত্বপূর্ণ ক্ষেত্রগুলিতে সামরিক ও প্রযুক্তিগত সহযোগিতার এক ঐতিহ্য রয়েছে। সাত দশকেরও বেশি সময় ধরে আমরা ভারতকে বিশ্বাসযোগ্য ও উচ্চ গুণমানসম্পন্ন অস্ত্রশস্ত্র তথা সাজসরঞ্জাম সরবরাহ করে আসছি। আমাদের দেশের সহায়তায় ভারতে ১৭০টিরও বেশি সামরিক ও শিল্প সংস্থা গড়ে উঠেছে। রাশিয়া-ভারত নতুন এই যৌথ উদ্যোগের ফলে সর্বাধুনিক ২০০ সিরিজের বিশ্বখ্যাত কালাশনিকভ অ্যাসল্ট রাইফেল তৈরি হবে। ঘটনা প্রবাহে স্থানীয় ভিত্তিতেই এর উৎপাদন হতে চলেছে। এই উদ্যোগের ফলে ভারতের প্রতিরক্ষা শিল্পক্ষেত্রে জাতীয় নিরাপত্তা সংস্থাগুলির চাহিদা পূরণ করা সম্ভব হবে। সেইসঙ্গে, রাশিয়ার আধুনিক প্রযুক্তির ওপর নির্ভর করে ছোট মাপের অস্ত্রশস্ত্রও তৈরি হবে। আমি আপনাদের স্মরণ করিয়ে দিতে চাই যে, গত অক্টোবরে আমার সরকারি ভারত সফরের সময় আমি এবং আমার বন্ধু শ্রী মোদী, এ দেশে কালাশনিকভ উৎপাদনের লক্ষ্যে সহমতে পৌঁছাই। অত্যন্ত স্বল্প সময়ে সংশ্লিষ্ট ক্ষেত্রে আন্তঃসরকারি চুক্তিগুলির রূপরেখা তৈরি ও তা স্বাক্ষরের কাজ সম্পন্ন হয়। এ প্রসঙ্গে আমি রাশিয়া ও ভারতের বিশেষজ্ঞদের ভূমিকার জন্য কৃতজ্ঞতা জানাতে চাই। একইসঙ্গে, এই যৌথ উদ্যোগটিকে দ্রুত বাস্তবায়িত করতে যাঁরা অবদান রেখেছেন, তাঁদেরকেও কৃতজ্ঞতা জানাতে চাই। আমি নিশ্চিত, নতুন এই উদ্যোগ ভারতের প্রতিরক্ষা ক্ষেত্রের প্রভূত সম্ভাবনাকে আরও জোরদার করবে, জাতীয় অর্থনীতিতে বিজ্ঞান ও শিল্প ভিত্তির বিকাশকে আরও ত্বরান্বিত করবে, সুদক্ষ কর্মীবাহিনীর জন্য নতুন কর্মসংস্থান সৃষ্টিতে গুরুত্বপূর্ণ ভূমিকা নেবে, সেইসঙ্গে পেশাদারী শিক্ষা তথা কর্মী প্রশিক্ষণের কাজকর্মকেও ত্বরান্বিত করবে। এই উদ্যোগ আমাদের দুই দেশের মধ্যে মৈত্রী ও গঠনমূলক সহযোগিতার আরও একটি নিদর্শন হয়ে উঠবে। আমি আপনাদের সাফল্য ও শুভেচ্ছা কামনা করি।
প্রধানমন্ত্রী সকাশে ভূতপূর্ব ফরাসী প্রেসিডেন্ট

ফ্রান্সের প্রাক্তন প্রেসিডেন্ট মিঃ নিকোলাস সার্কোজি আজ দেখা করলেন প্রধানমন্ত্রী শ্রী নরেন্দ্র মোদীর সঙ্গে। মিঃ সার্কোজির সম্প্রতি প্রকাশিত ‘লা ফ্রান্সপোর লা ভাই’ গ্রন্থটির সাফল্যের জন্য তাঁকে অভিনন্দন জানান প্রধানমন্ত্রী। প্যারিস, পাঠানকোট ও ব্রাসেল্‌স সহ পৃথিবীর অন্যান্য প্রান্তে সাম্প্রতিক সন্ত্রাসবাদী হামলার ঘটনার কঠোর নিন্দা করেন মিঃ সার্কোজি ও শ্রী মোদী। সন্ত্রাস মোকাবিলায় বিশ্বের সবক’টি দেশকে একযোগে উদ্যোগী হওয়ার আহ্বান জানান দুই নেতা। গত বছর প্যারিসে অনুষ্ঠিত সিওপি-২১ শীর্ষ বৈঠকের সাফল্যে ভারতের ইতিবাচক ভূমিকার জন্য প্রধানমন্ত্রী শ্রী মোদীকে অভিনন্দিত করেন ফ্রান্সের প্রাক্তন প্রেসিডেন্ট।
বালি-তে অনুষ্ঠিত জি-২০ শীর্ষ সম্মেলনের সমাপ্তি পর্বে প্রধানমন্ত্রী শ্রী নরেন্দ্র মোদীর ভাষণ

মাননীয় বিশিষ্টজন, বন্ধুগণ, আমার মিত্রসম প্রেসিডেন্ট জোকোউই-কে আমি আরও একবার অভিনন্দন জানাই। এই কঠিন পরিস্থিতিতেও তিনি জি-২০ সম্মেলনে দক্ষতার সঙ্গেই নেতৃত্ব দিয়েছেন। বালি ঘোষণাকে গ্রহণ করার জন্য জি-২০ গোষ্ঠীভুক্ত দেশগুলিকেও আমি অভিনন্দন জানাই। জি-২০-র সভাপতিত্বকালে ইন্দোনেশিয়ার প্রশংসনীয় এই উদ্যোগকে আরও এগিয়ে নিয়ে যাওয়ার লক্ষ্যে ভারত সর্বতোভাবে চেষ্টা করে যাবে। বালি-র এই পবিত্র দ্বীপভূমিতে জি-২০-র সভাপতিত্বের দায়িত্বভার গ্রহণের মতো ঘটনা ভারতের পক্ষে এক শুভ সমাপতন বলেই আমি মনে করি। মাননীয় বিশিষ্টজন, ভারত জি-২০-র দায়িত্বভার গ্রহণ করছে এমন একটি সময়ে যখন সমগ্র বিশ্ব নানা ধরনের ভূ-রাজনৈতিক সঙ্কট, অর্থনৈতিক মন্দা, খাদ্য ও জ্বালানির ক্রমবর্ধমান মূল্য পরিস্থিতি এবং অতিমারীর দীর্ঘস্থায়ী কুফলের মোকাবিলায় হিমসিম খেয়ে চলেছে। এই পরিস্থিতিতে বিশ্বের দেশগুলি অনেক আশা নিয়েই তাকিয়ে রয়েছে জি-২০-র দিকে। আমি আজ আপনাদের সকলকে এই মর্মে আশ্বাস দিতে চাই যে ভারতের জি-২০-র সভাপতিত্বকাল হয়ে উঠবে অন্তর্ভুক্তিমূলক, উচ্চাকাঙ্ক্ষী, সুনির্দিষ্ট দৃষ্টিভঙ্গি এবং কর্মসূচি-ভিত্তিক এক বিশেষ সময়কাল। মাননীয় বিশিষ্টজন, জি-২০-তে যাতে নতুন নতুন চিন্তাভাবনা ও দৃষ্টিভঙ্গি গড়ে তোলা যায় এবং সমবেত প্রচেষ্টাকে দ্রুততার সঙ্গে বাস্তবায়িত করা যায়, সেই লক্ষ্যে পরবর্তী এক বছর ধরে আমরা চেষ্টা চালিয়ে যাব। প্রাকৃতিক সম্পদের ওপর অধিকার কায়েম করার প্রবণতা বর্তমানে দ্বিধা-দ্বন্দ্ব ও সংঘর্ষের একটি বিশেষ কারণ। পরিবেশ কলুষিত হওয়ারও এটি একটি মূল কারণ। তাই, পৃথিবী নামক গ্রহটির ভবিষ্যৎকে নিরাপদ করে তুলতে অছি ব্যবস্থা গড়ে তোলাই হল একটি সমাধানের রাস্তা। এই লক্ষ্যে ‘এলআইএফই’ বা লাইফস্টাইল ফর এনভায়রনমেন্ট অর্থাৎ, পরিবেশের স্বার্থে জীবনশৈলী গড়ে তোলার অভিযান এই প্রচেষ্টায় এক বড় ধরনের সার্থকতা এনে দিতে পারে। নিরন্তর জীবনশৈলীকে এক গণ-আন্দোলন রূপে গড়ে তোলাই হল এর মূল উদ্দেশ্য। মাননীয় বিশিষ্টজন, উন্নয়নের সুফলকে সার্বজনীন তথা অন্তর্ভুক্তিমূলক করে তোলা আজকের দিনে বিশেষ প্রয়োজন। তাই, উন্নয়নের সুফলকে সংহতি ও সহানুভূতির বাতাবরণের মধ্য দিয়ে সকল মানুষের কাছে পৌঁছে দেওয়ার কাজে আমাদের সামিল হতে হবে। আরও মনে রাখতে হবে যে নারীদের অংশগ্রহণ ছাড়া বিশ্বের উন্নয়ন সম্ভব নয়। তাই, আমাদের জি-২০ কর্মসূচিতেও মহিলা পরিচালিত উন্নয়নকে অগ্রাধিকার দিয়ে যেতে হবে। শান্তি ও নিরাপত্তা ছাড়া আমাদের ভবিষ্যৎ প্রজন্মগুলি অর্থনৈতিক অগ্রগতি বা প্রযুক্তিগত উদ্ভাবনের সুযোগ গ্রহণ করতে অপারগ। তাই, শান্তি ও সম্প্রীতির পক্ষে এক সুস্পষ্ট বার্তা পৌঁছে দিতে হবে জি-২০-র পক্ষ থেকে। ভারতের জি-২০-র সভাপতিত্বের যে থিমটি তৈরি করা হয়েছে তার মূল বক্তব্যকে ‘অভিন্ন পৃথিবী, অভিন্ন পরিবার, অভিন্ন ভবিষ্যৎ’ – এই বার্তার মধ্য দিয়েই সম্পূর্ণভাবে ফুটিয়ে তোলা হয়েছে। মাননীয় বিশিষ্টজন, ভারতের জি-২০-র সভাপতিত্বের দায়িত্বভার গ্রহণ প্রতিটি ভারতীয়র কাছে এক বিশেষ গর্বের বিষয়। দেশের বিভিন্ন রাজ্য ও শহরে জি-২০-র বৈঠকগুলির আমরা আয়োজন করব। ভারতের বিস্ময়কর বৈচিত্র্য, অন্তর্ভুক্তিমূলক চেতনার ঐতিহ্য এবং সাংস্কৃতিক সমৃদ্ধির পূর্ণ অভিজ্ঞতা সঞ্চয় করে নিয়ে যাবেন আমাদের অতিথিবৃন্দ। গণতন্ত্রের জননী বলে খ্যাত আমাদের দেশে, অর্থাৎ ভারতে এই অভিনব উদযাপনে আপনারা সকলেই উপস্থিত থাকবেন বলে আমি আশা করি। আমরা সকলে মিলে জি-২০-কে বিশ্বে এক পরিবর্তনের অনুঘটক রূপে তুলে ধরতে পারব বলে মনে করি। আপনাদের সকলকে অসংখ্য ধন্যবাদ! প্রধানমন্ত্রীর মূল ভাষণটি ছিল হিন্দিতে
সুস্থায়ী নগরোন্নয়নের ক্ষেত্রে প্রযুক্তিগত সহযোগিতার জন্য ভারত ও ফ্রান্সের মধ্যে চুক্তি স্বাক্ষরে মন্ত্রিসভার অনুমোদন

ভারত ও ফ্রান্সের মধ্যে সুস্থায়ী নগরোন্নয়নের জন্য এ বছরের মার্চে স্বাক্ষরিত চুক্তির বিষয়ে প্রধানমন্ত্রী নরেন্দ্র মোদীকে অবহিত করা হয়েছে। কেন্দ্রীয় মন্ত্রিসভার বুধবারের (৬ জুন) বৈঠকে এ সম্পর্কে তাঁকে জানানো হয়। দু’দেশের মধ্যে এই চুক্তির মেয়াদ পাঁচ বছর। এই চুক্তির উদ্দেশ্য হ’ল – স্মার্টসিটি উন্নয়ন, শহরাঞ্চলীয় গণপরিবহণ ব্যবস্থার মানোন্নয়ন, জল সরবরাহ ও বর্জ্য ব্যবস্থাপনা, কঠিন বর্জ্যের বিনাশ, জলের পুনর্ব্যবহার ও শোধন, প্রযুক্তি হস্তান্তর প্রভৃতি ক্ষেত্রে কারিগরি সহযোগিতা বৃদ্ধি করা। এই চুক্তি অনুযায়ী সহযোগিতা সংক্রান্ত কর্মকৌশল ও কর্মসূচি রূপায়ণের জন্য যৌথ কর্মীগোষ্ঠী গঠন করা হবে। বছরে একবার পর্যায়ক্রমে ভারতে ও ফ্রান্সে কমিটির বৈঠক অনুষ্ঠিত হবে। চুক্তির ফলে দু’দেশের মধ্যে সুস্থায়ী নগরোন্নয়ন ক্ষেত্রে দ্বিপাক্ষিক সহযোগিতা বৃদ্ধি পাবে।
জিস্যাট-১১ উৎক্ষেপণের জন্য মহাকাশ যান সংগ্রহ

জিস্যাট-১১ উৎক্ষেপণের জন্য বিদেশ থেকে একটি উৎক্ষেপণ যান সংগ্রহের বিষয়টিতে অনুমোদন দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে এ সংক্রান্ত একটি প্রস্তাব অনুমোদনের সিদ্ধান্ত নেওয়া হয়। এই প্রস্তাব রূপায়ণে সরকারিভাবে খরচ পড়বে ১১১৭ কোটি টাকা। উল্লেখ্য, জিস্যাট-১১ হল একটি যোগাযোগ উপগ্রহ, যার সাহায্যে ১০ জি বি পি এস ক্ষমতাসম্পন্ন ব্রডব্র্যান্ড সংযোগ সম্প্রসারিত করা যাবে দেশের পল্লী অঞ্চলে যোগযোগ সংক্রান্ত সুযোগ-সুবিধার প্রসারে।
শ্রদ্ধেয় ডঃ শ্রী শ্রী শ্রী শিবকুমার স্বামীগালু’র জন্ম জয়ন্তীতে শ্রদ্ধার্ঘ্য প্রধানমন্ত্রী’র

নতুন দিল্লি,১ এপ্রিল, ২০২২ প্রধানমন্ত্রী শ্রী নরেন্দ্র মোদী শ্রদ্ধেয় ডঃ শ্রী শ্রী শ্রী শিবকুমার স্বামীগালু'র জন্ম জয়ন্তীতে শ্রদ্ধা জানিয়েছেন। এক ট্যুইট বার্তায় প্রধানমন্ত্রী বলেছেন; "আমি পরম পবিত্র ডঃ শ্রী শ্রী শ্রী শিবকুমার স্বামীগালুকে জয়ন্তীতে শ্রদ্ধা জানাই। তিনি অগণিত মানুষের হৃদয়ে বাস করেন।মানুষের সেবা,স্বাস্থ্য ও শিক্ষার জন্য তার কাজকে আমরা সর্বদা স্মরণ করব। আমরা তাঁর স্বপ্ন পূরণের জন্য কাজ চালিয়ে যাব। "
উত্তর প্রদেশে প্রধানমন্ত্রী গরীব কল্যাণ অন্ন যোজনার সুবিধাভোগীদের সঙ্গে প্রধানমন্ত্রী ৫ই আগস্ট মতবিনিময় করবেন

নতুনদিল্লি, ৪ঠা আগস্ট, ২০২১ প্রধানমন্ত্রী শ্রী নরেন্দ্র মোদী ৫ই আগস্ট বেলা ১টার সময় ভিডিও কনফারেন্সের মাধ্যমে উত্তর প্রদেশে প্রধানমন্ত্রী গরীব কল্যাণ অন্ন যোজনার সুবিধাভোগীদের সঙ্গে মতবিনিময় করবেন। উত্তরপ্রদেশ ৫ই আগস্ট প্রধানমন্ত্রী গরীব কল্যাণ যোজনা দিবস উদযাপন করবে। এই উপলক্ষ্যে রাজ্য জুড়ে এই যোজনার বিষয়ে জনসচেতনতা কর্মসূচীর সূচনা করা হবে, যাতে এই প্রকল্পের সুযোগ থেকে কোন সুবিধাভোগী বঞ্চিত না হন। রাজ্যে প্রায় ১৫ কোটি মানুষ প্রধানমন্ত্রী গরীব কল্যাণ অন্ন যোজনার মাধ্যমে বিনামূল্যে রেশন পাচ্ছেন। সুবিধাভোগীদের প্রায় ৮০ হাজার ন্যায্য মূল্যের দোকান থেকে খাদ্যশস্য দেওয়া হচ্ছে। অনুষ্ঠানে উত্তর প্রদেশের মূখ্যমন্ত্রী শ্রী যোগী আদিত্যনাথ উপস্থিত থাকবেন।
ভারতেরআর্থিক ও প্রযুক্তিগত সহায়তায় মায়ানমারে মহিলা পুলিশ প্রশিক্ষণ কেন্দ্রেরমানোন্নয়ন  : স্বাক্ষরিত মউটিতে কর্মপরবর্তী অনুমোদন কেন্দ্রীয়মন্ত্রিসভার

মায়ানমারেরইয়ামেথিন-এ মহিলা পুলিশপ্রশিক্ষণ কেন্দ্রটি উন্নীত করে তোলার লক্ষ্যে ভারত ওমায়ানমারের মধ্যে এ বছর ৬ সেপ্টেম্বর যে মউ স্বাক্ষরিত হয়েছিল, তাতে কর্মপরবর্তীঅনুমোদন দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে আজএখানে অনুষ্ঠিত হয় মন্ত্রিসভার বৈঠক। ভারতও মায়ানমারের মধ্যে এই মউ স্বাক্ষরের ফলে ইয়ামেথিন-এর মহিলা পুলিশ প্রশিক্ষণকেন্দ্রটিকে আরও উন্নত করে তোলার কাজ সহজ হবে মায়ানমার সরকারের পক্ষে। এর ফলেসার্বিকভাবে ক্ষমতা ও দক্ষতা বৃদ্ধি পাবে মায়ানমার পুলিশ বাহিনীর। ভারত সরকারেরআর্থিক এবং প্রযুক্তিগত সহায়তায় প্রশিক্ষণ কেন্দ্রটির মান আরও উন্নত করে তোলা হবে।
ঈদ-উল-আজহা উপলক্ষ্যে প্রধানমন্ত্রীর শুভেচ্ছা

নতুনদিল্লি, ২১শে জুলাই, ২০২১ প্রধানমন্ত্রী শ্রী নরেন্দ্র মোদী ঈদ-উল-আজহা উপলক্ষ্যে জনসাধারণকে শুভেচ্ছা জানিয়েছেন। এক ট্যুইট বার্তায় প্রধানমন্ত্রী বলেছেন, “ ঈদ মুবারক! ঈদ-উল-আজহার শুভেচ্ছা। আজকের এই দিনটি বৃহত্তর স্বার্থে সেবার মানসিকতাকে পরদুঃখকাতরতা, সম্প্রীতি ও সমন্বয়ের ভাবনায় জারিত করুক।“ /
প্রধানমন্ত্রীবারাণসী সফর করবেন; বেশ কয়েকটি উন্নয়নমূলক প্রকল্পের সূচনা করবেন

প্রধানমন্ত্রীশ্রী নরেন্দ্র মোদী ২২ এবং ২৩ সেপ্টেম্বর তাঁর সংসদীয় কেন্দ্র বারাণসী সফর করবেন। বারাণসী সফরকালেপরিকাঠামো, রেলওয়ে, বস্ত্র বয়ন শিল্প, আর্থিক অন্তর্ভুক্তি, পরিবেশ এবং অনাময়,পশুপালন, সংস্কৃতি এবং ধর্মীয় বিষয়বস্তু-কেন্দ্রিক নানান অনুষ্ঠানে শ্রী মোদী অংশগ্রহণকরবেন। প্রধানমন্ত্রীবড়া লালপুর এলাকায় হস্তশিল্পের একটি বাণিজ্যিক বিপণন কেন্দ্র – ‘দীনদয়াল হস্তকলাসঙ্কুল’কে জাতির প্রতি উৎসর্গ করবেন। তিনি সঙ্কুল-এ এই কেন্দ্র স্বল্প সময়ের জন্যঘুরে দেখবেন। পরে, শ্রী মোদী ভিডিও লিঙ্কের মাধ্যমে মহামানা এক্সপ্রেস-এর যাত্রাসূচনা করবেন। এই ট্রেনটি বারাণসীর সঙ্গে সুরাট এবং গুজরাটের ভদোদরার মধ্যে সংযোগস্থাপন করবে। একইঅনুষ্ঠানস্থলে প্রধানমন্ত্রী শহরে বিভিন্ন উন্নয়নমূলক কাজের ভিত্তিপ্রস্তরের আবরণউন্মোচন করবেন অথবা প্রকল্প উৎসর্গ করবেন। প্রধানমন্ত্রী উৎকর্ষ ব্যাঙ্ক-এরব্যাঙ্কিং পরিষেবারও উদ্বোধন করবেন। এছাড়া, এই ব্যাঙ্কের সদর দপ্তরের ভবননির্মাণের জন্য ভিত্তিপ্রস্তরের আবরণ উন্মোচন করবেন। উৎকর্ষ ব্যাঙ্ক মাইক্রোফিনান্স বা অতিক্ষুদ্র ঋণদানের ক্ষেত্রে বিশেষ ভূমিকা নিয়ে থাকে। প্রধানমন্ত্রীএক ভিডিও লিঙ্কের মাধ্যমে জল অ্যাম্বুলেন্স পরিষেবা এবং জল শববাহন পরিষেবাবারাণসীর মানুষদের জন্য উৎসর্গ করবেন। ২২সেপ্টেম্বরের সন্ধ্যায় প্রধানমন্ত্রী বারাণসীর ঐতিহাসিক তুলসী মানস মন্দির সফরেযাবেন। তিনি রামায়ণের ওপর একটি ডাকটিকিট প্রকাশ করবেন। পরে, প্রধানমন্ত্রী শহরেরদুর্গা মাতা মন্দিরেও যাবেন। ২৩সেপ্টেম্বর প্রধানমন্ত্রী শাহানশাহপুর গ্রামে পরিচ্ছন্নতা সংক্রান্ত কিছুকর্মসূচিতে অংশগ্রহণ করবেন। তারপর তিনি পশুধন আরোগ্য মেলা সফর করবেন।প্রধানমন্ত্রী পরে প্রধানমন্ত্রী আবাস যোজনা (গ্রামীণ এবং পুর)-র সুবিধাপ্রাপকদেরসার্টিফিকেট প্রদান করবেন এবং এই উপলক্ষে আয়োজিত এক সভায় ভাষণ দেবেন।
লিবারেল পার্টি অব কানাডার নেতা মিঃজাস্টিন ট্রুডোকে প্রধানমন্ত্রীরচিঠি

কানাডারসংসদীয় নির্বাচনে জয়লাভ করায়লিবারেল পার্টি অব কানাডার নেতা মিঃজাস্টিন ট্রুডোকে প্রধানমন্ত্রীশ্রী নরেন্দ্র মোদি চিঠি লিখেছেন। প্রধানমন্ত্রীর চিঠির বক্তব্য নিম্নরূপ: সংসদীয় নির্বাচনে লিবারেল পার্টি অব কানাডার জয়লাভে ভারত সরকার ও জনগণের পক্ষ থেকে আমি আনন্দের সঙ্গে আপনাকে আমার আন্তরিক অভিনন্দন জানাই | আপনার নেতৃত্ব দেখিয়েছে দূরদর্শী দৃষ্টিভঙ্গি, তারুণ্য ও নেতৃত্বের শক্তি, যা অভ্যন্তর ও দেশের বাইরে কানাডার সাফল্যকে নি:সন্দেহে সুস্থায়ী ও শক্তিশালী করবে | এসময়ে বিশ্ব সমাজে নানা সমস্যাজনক পরিস্থিতির মধ্যে আপনার নেতৃত্ব বিশ্বের জন্য বিশেষ তাৎপর্য বয়ে আনবে | আপনার মহান দেশে গত এপ্রিলে আমার সফরকালে আমাদের সাক্ষাতের ঘটনা মনে পরছে | আমাদের বহুমুখী সম্পর্ককে গণতন্ত্র, বহুত্ববাদ, আইনের শাসন এবং দুই দেশের জনগনের মধ্যে সম্পর্ক স্থাপনের ভিত্তিতে গভীরতর করার ব্যাপারে আপনার আগ্রহ দেখে আমি সেসময় বিশেষভাবেই আকৃষ্ঠ হয়েছিলাম | সাম্প্রতিক বছরগুলোতে ভারত ও কানাডার মধ্যে সম্পর্ক লক্ষণীয়ভাবে এগিয়েছে এবং তা আমার সফরকালে সামরিক কৌশলগত অংশীদারিত্বের স্তরে উন্নীত হয়েছে | ভারতের আর্থ-সামাজিক অবস্থার রুপান্তরের অঙ্গনে এক গুরুত্বপূর্ণ ও বিশ্বস্ত অংশীদার হিসেবে কানাডা উদ্ভুত হয়েছে | এক বিস্তৃত ক্ষেত্রের প্রেক্ষাপট নিয়ে পারস্পরিক সুবিধাদায়ক আমাদের দ্বিপাক্ষিক সহযোগিতার সম্পর্ক বিপুল সম্ভাবনার দ্বারা কেবলমাত্র আশীর্বাদ ধন্য নয়, তা আরও শান্তিপূর্ণ, সমৃদ্ধ ও সুস্থায়ী এক বিশ্ব গড়ে তুলতে সহায়ক হতে পারে | আপনি ও আপনার পরিবারকে সরকারিভাবে ভারত সফরে আসার জন্য বিনীত আমন্ত্রণ জানানোর জন্য এটা আমার কাছে আরো একবার সুযোগ করে দিয়েছে | নয়াদিল্লিতে আপনাকে স্বাগত জানানোর জন্য আমি মুখিয়ে আছি |
বিশিষ্ট নাট্যকার, হাস্যরসশ্রষ্টা   তারক মেহতার প্রয়াণে প্রধানমন্ত্রীর শোক

প্রধানমন্ত্রী শ্রী নরেন্দ্র মোদী বিশিষ্ট নাট্যকার ও হাস্যরসশ্রষ্টা শ্রী তারক মেহতার প্রায়াণে শোক প্রকাশ করেছেন। এক বার্তায় তিনি বলেছেন, “সুপ্রসিদ্ধ নাট্যকার ও হাস্যরসশ্রষ্টা তারক মেহতা শ্রদ্ধা জানাই। তিনি সারা জীবন ব্যাঙ্গ আর লেখনীচর্চা চালিয়ে গেছেন। তারক মেহতা-জীরসঙ্গে বেশ কয়েকবার সাক্ষাতের সৌভাগ্য আমার হয়েছিল। ওঁকে যখন পদ্মশ্রী-তে সম্মানিতকরা হয়, সে সময় ওঁর সঙ্গে মিলিত হওয়ার সুযোগ হয়েছিল। তারক মেহতারলেখনীতে ভারতের বৈচিত্র্যের মধ্যে ঐক্যের সুর দেখা যায়। তাঁর সৃষ্টি করা টাপ্পুএবং আরও কয়েকটি চরিত্র দিল্লিতে সমাদৃত”।